Ματίας Ζάμμερ

Ο Ματίας Ζάμμερ (Matthias Sammer, γεννήθηκε 5 Σεπτεμβρίου 1967) είναι Γερμανός πρώην ποδοσφαιριστής και προπονητής ποδοσφαίρου.  Αγωνιζόταν ως αμυντικός μέσος και λίμπερο, θέση στην οποία διακρίθηκε ιδιαίτερα, συχνά αναφερόμενος ως ένας από τους καλύτερους όλων των εποχών.

 Καριέρα σε συλλόγους 
Ο Ματίας Ζάμμερ ξεκίνησε την καριέρα από τα εφηβικά τμήματα στην ομάδα της πόλης του την Ντιναμό Δρέσδης στην ηλικία των 5 μόλις ετών μια και ο πατέρας του, είχε διατελέσει προπονητής της ομάδας. Το 1985 προβιβάστηκε στην ανδρική ομάδα και μαζί της κατέκτησε το Πρωτάθλημα Ανατολικής Γερμανίας 2 φορές το 1989 και το 1990 αλλά και το Κύπελλο Αν. Γερμανίας το 1990. Την ίδια χρονιά λίγο μετά την επανένωση της Γερμανίας έγινε ένας από τους πρώτους Ανατολικογερμανούς ποδοσφαιριστές που εντάχθηκαν σε ομάδα της πρώην Δυτικής Γερμανίας πηγαίνοντας στην Στουτγκάρδη , όπου έμεινε για δύο χρόνια κατακτώντας την Μπουντεσλίγκα το 1992. Πήγε για ένα χρόνο στην Ιταλία και την Ιντερ. Το 1993 εντάχθηκε στην Μπορούσια Ντόρτμουντ όπου πέρασε μερικές από τις σπουδαιότερες στιγμές της ποδοσφαιρικής του καριέρας οδηγώντας την ομάδα στην κατάκτηση της Μπουντεσλίγκα το 1995 και το 1996 αλλά και του Τσάμπιονς Λιγκ το 1997. Για της επιδόσεις του ανακηρύχθηκε Ποδοσφαιριστής της χρονιάς στη Γερμανία το 1995 και 1996, και το 1996 ανακηρύχθηκε Καλύτερος Ευρωπαίος ποδοσφαιριστής της χρονιάς (Χρυσή Μπάλα), ο δεύτερος αμυντικός στην ιστορία μετά τον Φραντς Μπεκενμπάουερ. Το 1998 μετά από έναν σοβαρό τραυματισμό στο γόνατο αναγκάστηκε να σταματήσει το ποδόσφαιρο σε ηλικία μόλις 31 ετών.

 Διεθνής καριέρα 
Ο Ζάμμερ είναι από τους ελάχιστους ποδοσφαιριστές που αγωνίστηκαν με τη φανέλα της Αν. Γερμανίας αλλά και της ενωμένης Γερμανίας αργότερα. Ο Σάμερ εκπροσωπούσε τη ΛΔΓ σε κάθε ηλικιακή ομάδα. Ήταν μέρος των ομάδων που κέρδισαν το Ευρωπαϊκό Πρωτάθλημα Ποδοσφαίρου κάτω των 18 ετών της UEFA το 1986 και τερμάτισαν τρίτοι στο Παγκόσμιο Πρωτάθλημα Νέων το 1987. Τον Νοέμβριο του 1986, έκανε το ντεμπούτο του για την εθνική ομάδα ποδοσφαίρου της Ανατολικής Γερμανίας σε έναν αγώνα για τα προκριματικά του Ευρωπαϊκού Πρωταθλήματος του 1988 εναντίον της Γαλλίας στη Λειψία. Στις 12 Σεπτεμβρίου 1990, ήταν αρχηγός της Ανατολικής Γερμανίας στον τελευταίο της αγώνα. Σκόραρε και τα δύο γκολ στη νίκη επί του Βέλγιο με 2–0 στις Βρυξέλλες.

Μεγαλύτερη επιτυχία του ήταν με τη φανέλα της Ενωμένης Γερμανίας η κατάκτηση του Ευρωπαϊκού Πρωταθλήματος Ποδοσφαίρου του 1996 στην Αγγλία, όπου και αναδείχθηκε καλύτερος παίκτης της διοργάνωσης.

 Προπονητής 
Ο Ζάμμερ έγινε προπονητής της Μπορούσια Ντόρτμουντ το 2000, οδηγώντας την ομάδα σε άλλο ένα γερμανικό πρωτάθλημα το 2002. Η ομάδα του φτάσει στον τελικό του Κύπελλου ΟΥΕΦΑ του ίδιου έτους, αλλά έχασε 3–2 από τη Φέγενορντ. Ο Ζάμμερ ανέλαβε προπονητής στην Στουτγάρδη για τη σεζόν 2004–05, αλλά έφυγε μετά από μόλις ένα έτος στον πάγκο της ομάδας. Την 1η Απριλίου 2006, διορίστηκε τεχνικός διευθυντής της Γερμανικής Ένωσης Ποδοσφαίρου (DFB) υπογράφοντας πενταετές συμβόλαιο. Η θέση του είναι νέα και περιλαμβάνει την ευθύνη για τις εθνικές ομάδες νέων, με έμφαση σε νέα ταλέντα μεταξύ των ηλικιών έντεκα και δεκαοκτώ ετών.

 Τίτλοι και διακρίσεις 

Δυναμό Δρέσδης
 Πρωτάθλημα Ανατολικής Γερ (DD-Oberliga) (2) : 1988–89, 1989–90
 Κύπελλο Ανατολικής Γερμανίας (FDGB-Pokal) : 1989–90
Στουτγκάρδη
 Μπουντεσλίγκα : 1991–92
Μπορούσια Ντόρτμουντ
 Μπουντεσλίγκα (2) : 1994–95, 1995–96
 Σούπερ Κύπελλο Γερμανίας (DFL-Supercup) (2) : 1995, 1996
 Τσάμπιονς Λιγκ : 1996–97
Γερμανία
 Ευρωπαϊκό Πρωτάθλημα UEFA : 1996
 Κύπελλο ΗΠΑ : 1993
Ατομικές διακρίσεις
 Ομάδα ESM της Χρονιάς : 1994–95
 Γερμανός ποδοσφαιριστής της χρονιάς (2) : 1995, 1996
 Καλύτερος παίκτης Ευρωπαϊκού Πρωταθλήματος : 1996
 Καλύτερη ομάδα Ευρωπαϊκού Πρωταθλήματος : 1996
 Onze de Bronze : 1996
 Χρυσή Μπάλα : 1996
 World Soccer περιοδικό : Οι 100 μεγαλύτεροι ποδοσφαιριστές του 20ού αιώνα

 Παραπομπές 

 Εξωτερικοί σύνδεσμοι 

Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Γερμανοί προπονητές ποδοσφαίρου
Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Εθνικής Γερμανίας
Κατηγορία:Προπονητές ποδοσφαίρου ΦφΜ Στουτγκάρδη
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Προπονητές ποδοσφαίρου Μπορούσια Ντόρτμουντ
Κατηγορία:Ποδοσφαιριστές Εθνικής Ανατολικής Γερμανίας Κ21
Κατηγορία:Ποδοσφαιριστές Ντιναμό Δρέσδης
Κατηγορία:Νικητές Χρυσής Μπάλας
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Προπονητές ποδοσφαίρου Μπούντεσλιγκα